《送黄上舍还尤溪》
明代·范嵩

江亭烟树雨溟溟，一曲骊歌酒半醒。国学昔年升造士，铨曹此日籍明经。

梨关月色杯中见，剑浦秋声笛里听。别后相期君莫负，拟看鹏翮起南溟。

作者简介：明福建瓯宁人，字邦秀，号衢村。弘治十五年进士。官御史。正德初因论刘瑾谋逆，谪襄阳府推官，行法严明。官至南京工部侍郎。